text: Hunting for beauty: Август 2014
  Pure & Natural - NIVEA?
  Смятам себе си за човек, който почти изцяло ползва безвредна козметика. Тази насоченост датира от около две години. В началото се хвърлях на всичко що имаше био сертификати и почти забравях да чета състава на продуктите, които купувах.
  Един ден попаднах на следния парадокс: на опаковката едва ли не най-крещящо се мъдреше въпросният печат, а когато се загледах по-внимателно в етикета, забелязах, че продуктът беше доволно фрашкан с петролати и други подобни (вече не помня точно). Представяте ли, колко голямо беше изумлението ми?! Как е възможно? Коя организация маркира този продукт като био? Невероятно! Реших, че дори някъде трябва да пиша до съответните държавни институции, за да ми кажат редно ли е това и защо лъжат клиентите си?
  Не писах, но разбрах от други източници, че въпросният продукт имал една/две био съставки и съответно сертифицирането е за тях! Ееееех, този маркетинг! Така го бяха изтъкнали, че съм сигурна, че не само аз съм се заблудила по този начин...
  Съответно осъзнах, че не трябва да вярвам на нищо друго, освен на изписания състав и собствената си преценка.
  Така започнах да заглеждам продукти и без сертификати. Оказа се, че някои от тях имат доста чист състав. А и да има нещо, което според едни от най-известните сайтове с тази насоченост е с потенциален риск, оглеждам какъв точно е той. Да чукна на дърво до сега алергия не съм имала и вещества, които по техните таблици са отбелязани като потенциални алергени не ме притесняват особено. Също има значение какъв точно е типа продукт, колко време стои на кожата ми и т.н. Толкова много други вредни неща поглъщам и вдишвам всеки ден, та маааалко алергенче не ме притеснява ;)
  И така, един февруарски ден, вдъхновена от публикацията на Lemon Bee - ЗА практичния шопинг реших да погледна, каква козметика лежи по стелажите на хипермаркет - Hypernova в Словакия. Сигурна бях, че нищо няма да си харесам и че всичко ще е фрашкано с "боклуци". Преминавайки със скептично око по рафтовете се натъкнах на Nivea pure & natural. С насмешка, убедена, че това е поредният зарибяващ трик, взех млякото за почистване на грим. Възможно ли е? Аз ли греша някъде? Никъде не виждам някоя от вредните съставки, които са ми се набили в главата! Не мога да повярвам! В България отдавна бях спряла да поглеждам към този бранд. Помислих си, че точно тази серия още не е внесена тук (Бг) и реших да рискувам и да пробвам.
  Лятото все пак се огледах за продукти от тази чиста серия и всъщност успях да видя pure & natural и тук. Дори в БГ сайта им всичко е подробно описано.
  Почистващото мляко NIVEA VISAGE Pure & Natural е с чисто органично арганово масло и органично алое вера, без парабени, силикони и изкуствени оцветители. Почиства кожата деликатно и изцяло премахва грима, запазвайки естесвения баланс на кожата и дарявайки я със здрав вид.
  Аргановото масло е естествен източник на витамин Е и има забележителни антиоксидантни свойства. То осигурява идеална защита от свободните радикали, следствие от стрес и вредни външни влияния и подпомага защитната функция на кожата.
  Гелът от Алое Вера е богат на витамини, минерални соли, амино киселини и ензими. Той е познат със своите хидратиращи и лечебни свойства, което го прави изключително подходящ за едновременно почистване и хидратация.
  Какви са моите впечатления?
  Маха грима ми безупречно. Дори и най-големите наслоявания не му се опъват. Достатъчно е да задържа за секунди тампончето и по-голямата част от спиралата вече я няма. Повтарям. Потретвам просто за сигурност понякога... Може би само водоустойчив грим би бил труден за сваляне, но за тази цел са двуфазните лосиони.
  Дискомфорт - нулев! Няма дразнене, щипане, зачервяване... Нищо. Чувствам очите си прекрасно.
  Крайното усещане е много приятно! Няма и следа от остатъчен филм по кожата, а тя е хидратирана и нежна. Толкова комфортно ме кара да се чувствам, че на два пъти преди да си легна се усещам, че всъщност не съм си измила лицето и не съм нанесла нощната си грижа. Изморена и гузно си казвам:"Карай!.." Очакванията ми бяха, че ще се събудя с малки гадни пъпчици от запушени пори и разни други неприятни нещица, но съм се лъгала. Кожата ми беше отпочинала (до колкото може, когато не ти достига сън) и спокойна. Чиста и безметежна...
  Млякото е в стандартна опаковка с удобно капаче, текстурата му е гладка и полутечна, ароматът - fresh, като долавям и нотки на алое...
  Оказа се, че и съставът е наистина изненадващо добър:
  Aqua, Cetearyl Alcohol, Glycerin, Methylpropanediol, Dicaprylyl Ether, Hydrogenated Vegetable Oil, Argania Spinosa Kernel Oil, Aloe Barbadensis Leaf Juice,Tocopherol, Sodium Cetearyl Sulfate, Citric Acid, Alcohol Denat., Caprylyl Glycol, Trisodium EDTA, Methylisothiazolinone, Linalool, Limonene, Citronellol, Benzyl Alcohol, Butylphenyl Methylpropional, Alpha-Isomethyl Ionone, Geraniol, Parfum
  Със светлозелено са напълно безвредните съставки;
  С потъмняване на зеленото е означена слаба "опасност";
  С оранжевите букви - съставките влизат към средната скала;
  И се оказа, че най-вредното, което се съдържа тук е парфюмът. За незнаещите - парфюмът се води с висок потенциален риск по-скоро заради това, че е неясен произходът му.
  Би ми било любопитно да прочета мнението ви, ако сте ползвали продукт от тази серия.
  За вас ловува:
  Етикети: NIVEA
  That's all folks! Празни бурканчета/ My Empties/ Пустые баночки + мнение PART 6
  Продължавам с чистката точно сега!!!! :)
  Кой не знае крем "Здраве", кой не е чувал за него... Бестселъра на Арома откакто се помня. Близкото ми познанство с него датира от някъде 5 - 6 години. Козметичката ми го беше препоръчала да се мажа с него след кола маска на триъгълника . После някой ми каза, че е идеален за подсечената кожа в памперс зоната на дъщеря ми. Стои от 100 години вкъщи. Използвах го твърде рядко. Преди 2 години, когато разбрах за вредата от конвенционалната козметиката, се огледах в него и се ужасих! Дори и от счупеното капаче ясно се вижда парафина на второ място в състава. Но мъжът ми го взе на драго сърце и си го мажеше на бузите след бръснене. Искаше да му купя "бестселъра" на Нивея и като видях, че той е със същия състав му дадох Здравето. Отдавна е изхабен, но все не му идваше реда в празните опаковки. Въпреки че е 100 годишен все още мирише свежо, безкрайно гъст е. Не съм сигурна до колко помагаше. Няма да купя отново най-вече заради състава!
  Лакочистител - Rimmel с глицерин и витамин Е. Това ми е третата опаковка. Хареса ми, че има невероятен аромат и много добре премахва лака. ТУК съм писала повече за него и го сравнявам с лакочистител на Буржоа. За сега не мисля да го купувам, защото ще пробвам и други марки. Но винаги ще имам едно на ум, че може пак да се срещнем някой ден. ;)
  Green Pharmacy - Масло за скалп с репей и люти чушки - подробно за него може да видите ТУК. Нямам представа до колко е действало положително, но поне не съм усетила да ми причинява някакъв дискомфорт, освен леко парене на очите. Но това е нормално, като се има предвид, че в състава му са включени люти чушки. :) Не бих го купила отново... Косата ми не е до кръста. ;) а и имам вкъщи цял арсенал от чисти био масла.
  Jericho by Paloma (Израелска фирма, продуктите на която са на базата на соли от Мъртво море, минерали и черна кал.)- шампоан за нормална коса. Има интересен черен, перлен цвят с лек, приятен аромат. Хареса ми, но няма да го купя, защото няма от къде. Ха ха! Да купих го от един сайт, който прави кампании на различни марки за по няколко дни. И второ, пак няма да го купя, защото има в състава си SLS, а аз предпочитам да избягвам сулфатите.
  Avia - шампоан с хума - Прилича ми на много гъста боза, но се пенеше доволно. Невероятно лек аромат. Помогна ми да се справя с пърхота, който се появи след пресушаване на скалпа ми (най-вероятно от гореспоменатия SLS). За сега не бих взела нова опаковка, но не дай си Боже отново получа такива проблеми ще го имам предвид. Цял пост му отделих. Кликнете ТУК и можете да го прочетете.
  Balea - маска за лице с йогурт и ягода - овлажняваща - Има страхотен аромат (Активия с ягода), лека консистенция с млечен, розов цвят. Беше удоволствие да си я нанасям. Някаква невероятна разлика преди и след не видях. Най-вероятно няма да я повторя.
  Little siberica - Natura siberica - детска паста за зъби с органичен екстракт от малина и масло от облепиха. Прекрасен аромат! Чудесно повлия на детските зъбки. Пробвах я и аз веднъж, така че говоря от личен опит ;) Бих я купила отново, но това ми се струва мисия-невъзможна. Руска козметика, която успях да си набавя с помощта на трето лице. Неудобно ми е пак да тормозя хората :)
  Жан пол Готие - Ма Dame - оказа се, че не мога да напиша само два три реда за нещо, което е маркирано с автографа на Готие. Нямах друг изход, освен да направя цяло РЕВЮ.
  Спирам до тук, за да не ви отегчавам и се насочвам към подбор на една от следващите теми, които са ме осенили...
  Очаквам и вашите коментари, каквито и да са те :)
  Етикети: здраве, Avia, Balea, Green pharmacy, Jean Paul Gaultier, JERICHO cosmetics, Natura Siberica, Rimmel
  That's all folks! Празни / My Empties/ PART 5 (Testers)
  Обичам над/под всеки продукт, за който става дума да слагам снимка. Но така се получава една наистина дъъъълга публикация и безкрайно скролване. Деля ги на две и т'ва е! :)
  В тази част ще се съсредоточа над използваните тестери (and mini packages) . Юли беше месец на пътуванията и така успях да изхабя доста мини продукти.
  Време е за разчистванееее!!!! :)
  L'occitane - маска за суха и повредена коса. Ароматът й ми беше приятен, защото натуралните масла в състава й напомняха за себе си. Силиконова е. Усетих я добре, но не придаде блясък на косата ми, а пише Shine mask. Ха ха!. Не бих я купила предвид цена, състав, действие.
  L'occitane - ексфолиращ гел - Идеален! :) Прави перфектното скрабиране за моята кожа! Има приятен натурален аромат. Малките гранулки са точно в такова количество, колкото ми трябва... Не изсушава, а почиства добре.... Единствения ми проблем при него е цената му. Това е второ саше, което ползвам. Първото е ТУК
  Missha - Super aqua - почистваща пяна - освежаващ аромат, приятна консистенция, като на мъжка пяна за бръснене (женска не съм виждала и затова не мога да я сравня с такава). Има перлена нотка. Чисти идеално, като в същото време не изсушава кожата ми. Бих я купила в пълноразмерен вариант!
  Missha - Time revolution - бях си купила 10 такива малки пробничета. :) Така че мнение съм споделила вече ТУК. И все пак - няма аромат, течна, но плътна консистенция, кожата ми го хареса. Ако успея да разбера какъв е състава му може и да го купя в оригинален размер.
  Pretty Time - гъбичка за почистване на лице - Докато е твърда прилича на пемза, но когато се напои с вода придобива обичайния "гъбешки" вид. Ха ха! Една идея в повече ми идваше груба. Усещанах я доста драскаща (сякаш метални стружки ми се забиваха по кожата), но въпреки това я използвах, защото се надявах, че скрабира по този начин. Някак привикнахме една към друга, но не до толкова че да я купя отново. В момента чакат реда си три нови от Ecotools и една Konjac (пак на Ecotools).
  Weleda - душгел и шампоан за деца и бебета - Притежава естествения аромат на повечето био продукти. Чудесно се справи с омекотяването на детската косичка. Подхрани я. Бих купила пълноразмерния продукт.
  Vichy - Idealia life serum Лек аромат, който ми напомня ябълка. В интерес на истината ми допадна, а пристъпих с предубеждения към него. Кожата ми се почувства добре. Лятото го използвах самостоятелно без крем отгоре. Не бих го купила. За такава цена мога да си позволя още по-изчистен състав.
  Avene - Термална вода - Водата беше ок, но не ми хареса, че пулверизаторчето разпръсква различни по големина капки. Така ако го използвам за освежаване върху грим, има опастност от размазването му. Vichy са поработили над това и сега използвам точно тази марка.
  Mario Badescu - тоник - Търся по-евтин негов двойник, но може и най-накрая да ми се откъснат от портфейла малко повечко парички и да спра с опитите. Направих подробно ревю за него ТУК. Горещо препоръчвам! Веднага ще усетите разликата: по-чиста и бистра кожа!
  Essence - pure skin - почистващи лепенки за нос - 3 броя. След статията на Мери от Berry's place (не мога да отворя статията, Мери?!) им обърнах внимание. Оказа се, че наистина се представиха най-добре от всички други лепенки ползвани до сега. Вече се заредих с нови. Danke, Merry! ;)
  Етикети: Avene, Essence, L'OCCITANE, Mario Badescu Glycolic Acid Toner, Missha, Pretty Time, Vichy, WELEDA
  Jean Paul Gaultier и неговата лейди - Ma Dame
  Пишейки публикацията ми с празни опаковки осъзнах, че частта с Ma Dame ще стане прекалено дълга и значително ще превъзхожда останалите. Обзе ме истинско вдъхновение и затова реших, че е нужно да направя отделен пост за поредното ексцентрично произведение на Жан Пол Готие.
  Няколко думи за това, как започна нашата история:
  Чакайки на летището за поредния полет до Словакия, реших да не си губя времето и да разгледам duty free shop-овете в безмитната зона. Отдавна цените там не са много по-ниски от тези в "нормалните" магазини, но заради това че не можеш да се вмъкнеш в тях всеки ден винаги са ме привличали.
  Момиченцето ми (тогава на 3г.) е винаги залепено за мен и стиснала я здраво се пробвах да разгледам набързо какво е изложено по стелажите. Набързо, набързо... Но явно не е било толкова бързо след като мъжът ми дойде и ме подкани да тръгваме, защото вече нямаме време. Тръгнах, но като малко дете, разперила ръце, пипах по пътя си всичко, което можех и помирисвах изложените парфюмерийни изкушения. Благополучно, без поразии от страна на дъщеря ми и мен, излязохме от магазина и се насочихме към тeрминала.
  Обаче в главата на моя милост остана последният подушен аромат и така ми се наби, че без никакво предупреждение изведнъж се затичах в обратната посока, оставяйки половинката ми с възможно най-изумения поглед. Със скоростта на светлината взех най-забележителната бутилка в duty free shop-а, приближих нос към нея за да се уверя, че именно нейния аромат ме накара да полудея, хвърлих парите и отново тичайки се присъединих към детето и мъжа си, сякаш нищо не се е случило и тe най-вероятно са сънували, че ме няма.
  Слава Богу, моят господин беше твърде шашнат от поведението ми, та да започне да ми "чете лекции". Показах му бутилката с най-широката си и невинна усмивка. За него вече всичко беше ясно, нямаше нужда от думи. ;)
  Разказах ви това, за да разберете как "лудостта" на дизайнера - легендарно лошото момче на френската мода, при това необразовано и зле възпитано, чиито инициали стоят върху флакона, се прехвърли върху мен само с едно леко вдишване на течността затворена вътре. Готие се шегува с конвенционалната красота, като в същото време я почита. Неговите проекти са свежи, забавни, ексцентрични, креативни и красиви. Те са манипулативни и пречупват стереотипите. Спомнете си за сутиените-куршум (Мадона), роклите, направени от трева и полите за мъже. Той е от хората - бунтовници, за които правилата не важат. Хора, които знаят, че животът е твърде кратък, за да се вземат толкова насериозно и умеят и да се забавляват с него.
  "Дамата" на Готие е също като него. Тя е цветна, с чувство за хумор, облечена в розово-оранжев неон, а осанката й - вградена в този стъклен блок е толкова съблазнителна и гореща...
  В красивата и оригинална бутилка пък се крие наелектризираща смесица от портокал, сироп от нар (гренадин), роза, мускус, кедър. Красотата и изяществото на скъпите парфюми се крие точно в това, че всеки различен момент усещаш различна нотка от всичко изброено...
  Ma Dame е сладък, без да е преситен или тежък. Цитрусов, но не киселее, защото дървесната нотка го потушава. И някъде там моята любима роза също излъчва своя импулс, но винаги елегантно и незабележимо. Топъл е, но топъл като прохладна, хавайска нощ, в която от всякъде се разнасят салса/реге ритми и разгорещени тела еротично танцуват, а когато се изморят жадно поглъщат всякакви цветни коктейли.
  Забавен и дръзки аромат! Женствен, но по много момичешки начин... Чудесно би подхождал както на младо момиче, така и на по-улегнала дама с младежко и свежо излъчване.
  Гренадинът сякаш е най-забележимата нотка и точно това прави мириса толкова весел и необичаен!
  Това не е класически аромат, с който може да се определите. Това е ваканцията, която всички чакаме цяла година. Изглежда познат, но в същото време е наистина различен.
  MaDame е парфюм, който силният пол харесва да усеща върху жените, въпреки че за тях може и да не е най-големият фаворит. Всички знаем мъжете какви Еви харесват. Този аромат е точно това: It's a little girly and flirty. It's sexy!!
  Неговата сила и дълготрайност са изключителни. Със сигурност не бих повярвала, че това е просто тоалетна вода (EDT) Предлага се в разфасовки от 30, 50 и 100 мл (Моята е 50мл)
  Ако искате да бъдете оригинални, това е една чудесна възможност да разчупите клишетата. Защото когато носите произведение на Готие, живеете живот без граници, живот в който правилата не важат. А светът се нуждае от повече такива хора и със сигурност повече такива аромати!
  Благодаря ти, Gaultier!
  Етикети: парфюм, Jean Paul Gaultier, Ma Dame, parfum
  Не знам за вас, но за мен първото излизане навън с боси крака в началото на лятото предизвиква чувство на вълнение. Цяла година съм ги прикривала старателно и ми се струват твърде изнежени и ужасно бели. После пък чакам удобен случай да ги попека. Доста по-слаби и красиви са, когато слънцето ги е погалило. За съжаление не съм морско чедо и много бързо след завръщането ми на родна почва, кожата ми бързо побелява отново.
  Преди години, при появата на първите self tan продукти останах разочарована. Изглеждаха ми твърде неестествено оранжеви и оцветяваха кожата неравномерно. Предполагам повечето от вас са виждали такова недоразумение. :)
  Последните 2 години обаче нямах подобни вълнения и проблеми, защото използвах добри и качествени автобронзанти. Миналата година беше лосион на био марката Lavera. Мнението ми за него може да видите като кликнете тук: Lavera за лятото...
  Още тогава доста се бях зачела на тази тема и изводът, който направих за себе си бе, че при следваща възможност ще пробвам най-големия фаворит в световните бюти среди - марката:
  Вниманието ми беше насочено предимно към оцветяващия мус, но тъй като разликата в цената на единичния продукт и целия сет беше малка реших, че все пак мога да пробвам целия комплект, който включва и скраб, лосион и апликатор за нанасяне.
  На пръв поглед тази ръкавичка ми се стори ненужна. Предпазвала от зацапване на ръцете. Имала от едната страна найлонче и не пропускала преминаването на продукта. Е, аз не мога ли да се измия, бе, алооу?! Но после се замислих повече... Та аз купувам мус. Трудно е равномерното нанасяне на една пяна пълна с въздух. Помислих си, не може ли да се приспособи подобно нещо? И така и не я купих. Колко съм глупава! Аз всъщност не разбрах, че тя е част от сета и радостта ми беше голяма, когато надникнах в кутията и я видях. :)
  Сега определено мога да кажа, че е много полезна и не съм сигурна от къде точно щях да намеря подобно нещо, което да не попие цялото количество мат'рял и същевременно да направи един разкошен тен без черти и по-тъмни петна.
  Днес от поста на Снежи разбрах, че и в DM имало такива ръкавички, които 100 про са по-евтинки и вършат работа.
  Prep and Maintain Body Polish
  Скраб за тяло с грамаж 75мл. Чудесен размер за път. В тубичката се крие бяла консистенция с много, много ситни сферични перлени гранулки. Ексфолира много нежно и не изсушава прекомерно кожата. Не се учудвайте, но го пробвах върху лицето си и там ми хареса много повече. Но тъй като предпочитам по-натурална козметика го зарязах. Сега си стои в банята, забравен и низвергнат.
  Ето и състава му: Water, Polyethylene, Propylene Glycol, Sodium Laureth Sulphate, Acrylates Copolymer, Glyceryl Stearate SE, PEG‐100 Stearate, Panthenol, Chamomilla Recutita (Matricaria) Flower Extract, Allantion, Hydrolyzed Glycosaminoglycans, Methylchloroisothiazolinone, Methylisothiazolinone, Butylene glycol, Mica, Silica, Aminomethyl Propanol, Fragrance, Limonene, Geraniol, Linalool, Sodium Hydroxide, Citric Acid, Titanium Dioxide (CI 77891).
  Като цяло е добро скрабче със свеж, ненатрапващ се аромат. Според мен е подходящ за чувствителни кожи, заради леките си полиращи свойства. Относно изсушаването - има го, но е в границите на нормалното, все пак е измиващ продукт.
  Лосион за тяло (75мл) за омекотяване на сухите области като лактите, краката и коленете преди прилагането на муса; или след това за хидратиране и подхранване на кожата, за увеличаване на времето, в което тена ще стои върху нея. Притежава свеж, лек, приятен аромат на чистота. Виновна съм! Ползвах го само два - три пъти. Много съм безотговорна към грижата за тялото си след банята. Мързи ме да мажа такава голяма площ :) Но все пак мога да кажа, че попива бързо и не оставя лепкаво усещане. Дългият му състав в началото ме изплаши, но после забелязах, че половината от него са масла и екстракти от растения, което е добре.
  Състав: Water, Prunus Armeniaca (Apricot) Kernel Oil, Stearic Acid, Glycerin, Butyrospermum Parkii (Shea Butter), Jojoba Esters, Glyceryl Stearate, Dimethicone, Aloe Barbadensis Leaf Juice Powder, Aloe Barbadensis Leaf Extract, Simmondsia Chinensis (Jojoba) Seed Oil, Orchis Mascula Flower Extract, Aleurites Moluccana Seed Oil, Tyrosine, Panthenol, Rosemarinus Officinalis (Rosemary) Leaf Extract, Chamomilla Recutita (Matricaria) Flower Extract, Cucumis Sativus (Cucumber) Fruit Extract, Hypericum Perforatum Extract , Aescuius Hippocastanum (Horse Chestnut) Extract, Humulus Lupulus (Hops) Extract, Equisetum Hiemal Extract, Arnica Montana Flower Extract, Citrus Grandis (Grapefruit) Fruit Extract, Sambucus Nigra Flower Extract, Valerianara Officinalis Root Extract, Calendular Officinalis Flower Extract, Triticum Vulgare (Wheat) Germ Oil, Glucose, Tocopheryl Acetate, Retinyl Palmitate, Ascorbic Acid, Tocopheryl Linoleate, Carthamus Tinctorious (Safflower) Seed Oil, Myristyl Myristate, Myristyl Laurate, Propylene Glycol, Corn Starch Modified, Butylene Glycol, Triethanolamine, Carboma, Phenoxyethanol, Ethylhexylglycerin, Glyceryl Undecylenate, Disodium EDTA, Fragrance , Cinnamal, Coumarin, Limonene, Eugenol, Alpha‐Isomethyl Ionone, Geraniol, Hexyl Cinnamal, Isoeugenol, Linalool., Ethoxydiglycol, Pentylene Glycol, Glycerin, Decyl Glucoside, PPG-5-Ceteth-20, Aloe Barbadensis Leaf Juice, Cetyl Hydroxyethylcellulose, Potassium Sorbate, Phenoxyethanol, Sodium Bisulfite, Citric Acid, Fragrance (Parfum), Benzyl Salicylate, Cinnamal, Cinnamyl Alcohol, Citronellol, Eugenol, Alpha-Isomethyl Ionone, Geraniol, Hexyl Cinnamal, Hydroxycitronellal, Isoeugenol, Butylphenyl Methylpropional, Linalool, Hydroxyisohexyl 3-Cyclohexene Carboxaldehyde, Caramel, Yellow 6 (CI 15985), Red 40 (CI 16035), Blue 1 (CI 42090).
  Може би все пак ще си го доизхабя при някое пътуване. Малкият му размер и удобната опаковка предразполагат да се носи по чантите.
  Автобронзиращ мус - 50мл. Най-накрая стигнах и до него! :)
  Докато чаках да си получа въпросния сет от feelunique се отдадох на четене относно начина по който се поставя и разни други дребни подробности. Четох каквото четох и накрая от радост първия път направих грешка. Ех, че празна кратуна имам... :)
  Вдъхновена и настървена влязох в банята, скрабирах, полирах, а после оскубах всяко възможно косъмче от краката си. Смятам, че не е нужно да напомням, как след епилация кожата е като на проскубано пиле и е нужно да кажем ден за да се успокои. Но аз, детето-идиотче, започнах веднага с процедурата по нанасянето на муса. Нито омекотих лакти, колене, нито нищо...
  Изпаднах в тих ужас, когато при първия крак установих, че оцветяването е по-силно при въпросните точици. Ами сега?! Да си направя и другия крак на точки или да остана с един бял и един с тен? Ха ха! Естествено довърших започнатото. Не си личеше кой знае колко това точкуване, но като си се вгледах си ме дразнеше жестоко. Останалата част от тялото ми придоби невероятно секси загар ;)
  Естествено още на следващия ден отново потърках добре кожата си, но този път изчаках да се успокои. То си пише и на опаковката, но защо пък трябва да я чета?
  Второто нанасяне беше според правилата - изчакайте 60 секунди преди да се облечете. Опитайте се да не се мокрите или изпотявате, в продължение на шест часа. И готово! :) Вече месец и половина поддържам лек и равномерен тен, който ми дава самочувствие и увереност, че изглеждам добре и с къси поли :) За 5-6 дни бях и на море, където стъпих на плажа без притеснения, че белият ми корем ще заслепи капитана на някой кораб. Да и там дадох на кожата си малко витамин D, но след седмица в прашния ми град, крачетата ми избеляха. Тайното ми оръжие обаче беше вече с мен.
  Ето и съставът му: Water, Dihydroxyacetone, Ethoxydiglycol, Pentylene Glycol, Glycerin, Decyl Glucoside, PPG-5-Ceteth-20, Aloe Barbadensis Leaf Juice, Cetyl Hydroxyethylcellulose, Potassium Sorbate, Phenoxyethanol, Sodium Bisulfite, Citric Acid, Fragrance, Benzyl Salicylate, Cinnamal, Cinnamyl Alcohol, Citronellol, Eugenol, Alpha-Isomethyl Ionone, Geraniol, Hexyl Cinnamal, Hydroxycitronellal, Isoeugenol, Butylphenyl Methylpropional, Linalool, Hydroxyisohexyl 3-Cyclohexene Carboxaldehyde, Caramel, Yellow 6 (CI 15985), Red 40 (CI 16035), Blue 1 (CI 42090).
  Като минус ще кажа, че ми се искаше да се задържа още по-дълго върху кожата със същия интензитет, с който е бил и в началото... Но пък и веднъж - два пъти в седмицата подновяване пак бива.
  Друг минус е и че не е евтин :(
  Като за край ще завърша с плюсовете.
  30 минутки след нанасяне вече виждам голяма разлика в "преди и след".
  Придава напълно естествен тен. Много хора ме питаха кога и къде съм се пекла, след като съм на работа по цял ден. Казах им, че компютърът ми излъчва такива лъчи, с които почерняваш. :D